《阮亨甫寿乐堂澹庵各一首·寿乐》
宋代·洪咨夔

孤塔明横巘，短桥华枉渚。
结堂水石邃，奉此清节母。
菊能驻颓景，松下蔚可数。
萱能忘百忧，竹间粲欲语。
日淡迎春风，云薄谢秋暑。
板舆穿荫来，采袂踏花舞。
点头每一笑，弹指忽千古。
尽将柏舟泪，洒作蓼莪雨。
僾然若存，青山照庭户。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。